**КОМИ РЕСПУБЛИКАСА ВЕТЕРИНАРНÖЙ ДÖЗЬÖР СЛУЖБАЛÖН ТШÖКТÖД**

**Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог сетан административнöй регламент вынсьöдöм йылысь**

Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок серти, мый вынсьöдöма Коми Республикаса Правительстволöн 2009 во урасьöм тöлысь 12 лунся 24 №-а шуöмöн, да Ветеринарнöй дöзьöр кузя Коми Республикаса службаöнас кадö да бура ветеринарнöй дöзьöр кузя государственнöй могъяс збыльмöдöм могысь шуа:

1. Вынсьöдны Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог сетан административнöй регламентсодтöдын индöм серти.

2. Пемöс прöдукциялöн безопасносьт бöрся госветнадзор, дöзьöр да лабораторнöй контроль нуöдан юкöнлы олöмö пöртны Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог збыльмöдöмсö стöча тайö тшöктöдöн вынсьöдöм административнöй регламент серти.

3. Тайö тшöктöдсö олöмö пöртöм бöрся видзöдны Нина Валентиновна Пономаревалы, пемöс прöдукциялöн безопасносьт бöрся госветнадзор, дöзьöр да лабораторнöй контроль нуöдан юкöнса начальниклы.

Юрнуöдысь Т.П.Бурнадзе

Сыктывкар

2009 вося вöльгым тöлысь 19 лун

01-01/55 №

Коми Республикаса ветеринарнöй дöзьöр службалöн

2009 во вöльгым тöлысь 19 лунся 01-01/55 №-а тшöктöд дорö

СОДТÖД

**Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог сетан административнöй регламент**

**1. Панас**

1. Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог сетан административнöй регламент(водзö — административнöй регламент) урчитö Коми Республика мутасын ветеринарияын государственнöй ветеринарнöй дöзьöр кузя уджмогъяс збыльмöдiгöн Коми Республикаса ветеринарнöй дöзьöр службаса (водзö – Служба) административнöй процедураяслысь да административнöй вöчöмторъяслысь кадколастъяссö да мунанногсö, Службаса чина йöз костын öта-мöдкöд уджалан пöрадоксö, а сiдзжö торъя йöз да юридическöй кывкутысьяс костын öтув уджалан пöрадоксö.

2. Государственнöй могсö вöчöны Службаса государственнöй ветеринарнöй инспекторъяс да сiйö веськöдöма öлöдны, казявны да бырöдны Ветеринария йылысь Россия Федерацияса законодательство торкалöмъяс.

3. Государственнöй могсö збыльмöдöны та серти:

3.1. Россия Федерацияса Оланподув (Российскöй газета, 1993, öшым тöлысь 25 лун; Россия Федерацияса законодательстволöн собрание, 2009, 1 №, 1 ст.; 2 ст.);

3.2. «Ветеринария йылысь» 1993.05.14 лунся 4979-1 №-а Россия Федерацияса Оланпасöн («НДС да РФ МС индöд-тшöктöмъяс», 1993.06.17, 24 №, 857 ст.; Российскöй газета, 2008 во, öшым тöлысь 31 лун);

3.3. «Россия Федерацияын государственнöй ветеринарнöй дöзьöр йылысь положение вынсьöдöм йылысь» Россия Федерацияса Правительстволöн 1994 во лöддза-номъя тöлысь 19 лунся 706 №-а шуöм (Россия Федерацияса законодательстволöн собрание, 1994, 9 №, 1007 ст.; Российскöй газета, 2001 во, косму тöлысь 28 лун);

3.4. «Административнöй право торкалöмъяс йылысь Россия Федерацияса кодекс» 2001 во öшым тöлысь 30 лунся 195-ФЗ № («Россия Федерацияса законодательстволöн собрание», 2002 во, 1 № (1 ю.), 1 ст.; 18 №, 1721 ст.; 30 №, 3029 ст.; 44 №, 4295 ст.; 44 №, 4298 ст.; 2003 во, 1 №, 2 ст.; 27 № (I ю.), 2700 ст.; 27 № (II ю.), 2708 ст.; 27 № (II ю.), 2717 ст.; 46 № (I ю.), 4434 ст.; 46 № (I ю.), 4440 ст.; 50 №, 4847 ст.; 50 №, 4855 ст.; 52 № (I ю.), 5037 ст.; 2004 во, 19 № (I ю.), 1838 ст.; 30 №, 3095 ст.; 31 №, 3229 ст.; 34 №, 3529 ст.; 34 №, 3533 ст.; 44 №, 4266 ст.; 2005 во, 1 № (I ю.), 9 ст.; 1 № (I ю.), 13 ст.; 1 № (I ю.), 37 ст.; 1 № (I ю.), 40 ст.; 1 № (I ю.), 45 ст.; 10 №, 762 ст.; 10 №, 763 ст.; 13 №, 1077 ст.; 13 №, 1079 ст.; 17 №, 1484 ст.; 19 №, 1752 ст.; 25 №, 2431 ст.; 27 №, 2719 ст.; 27 №, 2721 ст.; 30 № (I ю.), 3104 ст.; 30 № (II ю.), 3124 ст.; 30 № (II ю.), 3131 ст.; 40 №, 3986 ст.; 50 №, 5247 ст.; 52 № (I ю.), 5574 ст.; 52 № (I ю.), 5596 ст.; 2006 во, 1 №, 4 ст.; 1 №, 10 ст.; 2 №, 172 ст.; 2 №, 175 ст.; 6 №, 636 ст.; 10 №, 1067 ст.; 12 №, 1234 ст.; 17 № (I ю.), 1776 ст.; 18 №, 1907 ст.; 19 №, 2066 ст.; 23 №, 2380 ст.; 23 №, 2385 ст.; 28 №, 2975 ст.; 30 №, 3287 ст.; 31 № (I ю.), 3420 ст.; 2006 во, 31 № (I ю.), 3432 ст.; 31 № (I ю.), 3433 ст.; 31 № (I ю.), 3438 ст.; 31 № (I ю.), 3452 ст.; 43 №, 4412 ст.; 45 №, 4633 ст.; 45 №, 4634 ст.; 45 №, 4641 ст.; 50 №, 5279 ст.; 50 №, 5281 ст.; 52 № (I ю.), 5498 ст.; 2007 во, 1 № (I ю.), 21 ст.; 1 № (I ю.), 25 ст.; 1 № (I ю.), 29 ст.; 1 № (I ю.), 33 ст.; 7 №, 840 ст.; 16 №, 1824 ст.; 17 №, 1930 ст.; 21 №, 2456 ст.; 30 №, 3755 ст.; 31 №, 4007 ст.; 31 №, 4015 ст.; 43 №, 5084 ст.; 49 №, 6034 ст.; 49 №, 6065 ст.; 50 №, 6246 ст.; 2008 во, 18 №, 1941 ст.; 20 №, 2259 ст.; 30 № (I ю.), 3582 ст.; 30 № (I ю.), 3604 ст.; 49 №, 5738 ст.; 49 №, 5748 ст.; 52 № (I ю.), 6236 ст.; 52 № (I ю.), 6227 ст.; 2009 во, 1 №, 17 ст.; 7 №, 771 ст.; 23 №, 2759 ст.; 2776 ст.);

3.5. «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас («Россия Федерацияса законодательстволöн собрание», 2006 во, 19 №, 2060 ст.);

3.6. «Государственнöй контроль (дöзьöр) да муниципальнöй контроль нуöдiгöн юридическöй кывкутысьяслысь да асшöр уджалысьяслысь правояс дорйöм йылысь» 2008 во öшым тöлысь 26 лунся 294-ФЗ №-а Федеральнöй оланпас (Россия Федерацияса законодательстволöн собрание, 2008 во, 52 №, 6249 ст., 2009 во, 18 №, 2140 ст.);

3.7. «Россия Федерацияса государственнöй гражданскöй служба йылысь» 2004 во сора тöлысь 27 лунся 79-ФЗ №-а Федеральнöй оланпас (Россия Федерацияса законодательстволöн собрание, 2004 во, 31 №, 3215 ст., 2006 во, 6 №, 636 ст.; 2007 во, 10 №, 1151 ст.; 16 №, 1828 ст.; 49 №, 6070 ст.; 2008 во, 13 №, 1186 ст.; 2008 во, 30 №, 3616 ст.; 2008 во, 52 № (1 ю.), 6235 ст.);

3.8. «Коми Республикаса ветеринарнöй дöзьöр служба йылысь» Коми Республикаса Юралысьлöн 2009.08.11 88 №-а Индöд (Коми Республикаса государственнöй власьт органъяслöн индöд-тшöктöмъяс, 2009 во, 27 №, 487 ст.).

4. Государственнöй мог сетан бöртасöн лоöны:

пемöсъяслысь вуджана да чукöрöн абу вуджана висьöмъясысь öлöдöм да ветеринария боксянь пемöс прöдукциялысь безопасносьт могмöдöм Россия Федерацияса ветеринарнöй законодательствоын торкалöмъяс öлöдöм, эрдöдöм да бырöдöм пыр.

Государственнöй мог збыльмöдöмлöн бöръя бöртасöн лоö прöверкаяслöн бöртасъяс серти актъяс лöсьöдöм, а кор эрдöдöны торкалöмъяс – быть збыльмöдöм вылö прöверкаяс дырйи эрдöдöм ветеринарнöй законодательство торкалöмъяс бырöдöм йылысь предписаниеяс сетöм да урчитöм кадколастö пасйöм предписаниеяс збыльмöдöм бöрся видзöдöм, ветеринарнöй законодательство эрдöдöм торкалöмъяс бырöдöм бöрся видзöдан мераяс, а сiдзжö эрдöдöм торкалöмъяс вöчысь йöзöс кывкутан мераяс примитöм.

II. Государственнöй мог сетан пöрадок дорö корöмъяс

5. Государственнöй мог збыльмöдан правилöяс йылысь юöртан пöрадок.

5.1. Государственнöй мог збыльмöдан правилöяс йылысь юöр сетöны веськыда Службаын:

а) телефон связь средствояс, арталан да электроннöй техника пыр;

б) ставöн вöдитчана юöртан да телекоммуникационнöй везын йöзöдöм пыр, йöзöс юöртан средствоясын (сы лыдын «Öтуввезын») йöзöдöм пыр, юöртан материалъяс (брошюраяс, буклетъяс да с.в.) йöзöдöм пыр.

Службалöн меститчанiн, справкаяс (консультацияяс) вылö телефон номеръяс, уджаланног (режим) вайöдсьöны административнöй регламент дорö 1 №-а содтöдын.

в) электроннöй пошта пыр (электроннöй пошта пыр запросъяссö примитöны сутки чöж, запросъяссö обработайтöны да тайö запросъяс вылö вочакывсö ыстöны Службалöн уджалан кадö).

5.2. Службалöн листбок вылын официальнöй «Öтуввез» сайтын (http:www.vetrk.ru/) пасйöны:

а) Службалöн меститчанiн, справкаяс (консультацияяс) вылö телефон номеръяс, уджаланног (режим) йылысь пасйöдъяс;

б) государственнöй мог сетöм регулируйтысь нормаяса нормативнöй правовöй актъясысь пасйöдъяс;

в) административнöй регламентлöн содтöдъясöн текст (тырвыйö);

г) консультация босьтан пöрадок, сы лыдын торъя йöзлöн да юридическöй кывкутысьяслöн шыöдчöмъяс кузя решениеяс примитан да прöверкаяс нуöдан пöрадок йылысь, государственнöй мог вöчысь чина йöзлысь решениеяс, вöчöмторъяс либö вöчтöмторъяс обжалуйтан пöрадок йылысь.

Государственнöй мог збыльмöдöм кузя юöр вежсигöн кадысь-кадö выльмöдöны Службалысь пасйöм листбоксö «Öтуввез» везын.

6. Государственнöй мог йылысь юöрсö йöзöдöны Службаса стендын, кöнi эм тайö административнöй регламентыс.

7. Государственнöй мог сетан процедура кузя консультацияяс сетöны гижöда шыöдчöмъяс кузя, телефон либö электроннöй пошта пыр.

Телефон пыр да устнöя шыöдчöмъяс дырйи вочакыв сетiгöн чина морт тырвыйö да вежавидзöмöн (корректнöя) юöртö ышöдана юалöмъяс серти шыöдчысьясöс. Телефон звöнок вылö вочавидзигöн колö юöртны орган ним, кытчö звöнитö гражданин, телефон звöнок вылö вочавидзысь мортлысь ов, ним, вич да чин.

Кор звöнок примитысь чина морт оз вермы аскежысь вочавидзны сетöм юалöмъяс вылö, сэки телефон звöноксö вермöны сетны (вуджöдны) мöд чина мортлы либö шыöдчысь юöртны телефон номер, мый серти позьö босьтны колана юöр. Позьö сöмын öтчыдысь вуджöдны звöнок чина мортлы, кодi вермö тыр-бура вочавидзны юалöм вылö.

Гижöда шыöдчöмъяс кузя консультация сетiгöн шыöдчöм вылö вочакывсö ыстöны пошта пыр шыöдчысьлöн инпас серти гижöда шыöдчöм пасйöмсянь 30 лунысь оз сёрджык.

Электроннöй пошта пыр консультация сетiгöн шыöдчöм вылö вочакывсö ыстöны шыöдчысьлöн инпас серти шыöдчöм воöмсянь 10 лунысь оз сёрджык.

8. Государственнöй мог сетан кадколаст.

8.1. Прöверкалöн кадколастыс оз вермы лоны 20 уджалан лунысь дырджык.

8.2. Ичöт предпринимательство öти субъектлы планöвöй ветлан прöверка нуöдöмлöн öтув кадколастыс вонас оз вермы лоны унджык 50 часысь ичöт предприятиелы да 15 часысь микропредприятиелы.

8.3. Торйöн планöвöй ветлан прöверкалысь кадколастсö вермö нюжöдны Службаса юрнуöдысь, сiйöс вежысьяс, но 20 уджалан лунысь абу унджык вылö, ичöт предприятиеяслы, микропредприятиеяслы 15 часысь абу унджык вылö.

8.4. Государственнöй мог збыльмöдны дугöдлöм вылö подувсö законодательствоöн абу артыштöма.

8.5. Оз позь öткажитны государственнöй мог збыльмöдöмын.

9. Государственнöй мог збыльмöдöм кузя юöртан да консультация сетанiнъяс могмöдöны государственнöй могъяс збыльмöдöмлöн бур корöмъяс серти. Службаса здание пыранiнö öшöдöны Служба нимöн вывеска. Государственнöй мог збыльмöдан, государственнöй мог йылысь юöртан жыръяс могмöдöны колана оборудованиеöн (компьютеръясöн, электроннöй да артасян техникаöн, связь средствоясöн, оргтехникаöн), канцелярскöй кöлуйöн, юöртан да справочнöй материалъясöн, улöсъясöн да пызанъясöн. Виччысянiнъяс могмöдöны улöсъясöн, документъяс гижан пызанöн.

III. Административнöй процедураяс

10. Государственнöй мог сетöм пыртö татшöм административнöй процедураяс:

а) прöверка нуöдöм кежлö дасьтысьöм;

б) прöверкаяс нуöдöм;

в) прöверкалысь бöртасъяс оформитöм;

г) прöверкаяс нуöдiгöн эрдöдöм торкалöмъяс кузя мераяс примитöм.

Государственнöй мог збыльмöдан блок-схемаыс вайöдсьö административнöй регламент дорö 2 №-а содтöдын.

11. Прöверка нуöдöм кежлö дасьтысьöм.

11.1. Юридическöй фактöн – прöверка нуöдöм йылысь решение примитан подулöн лоö:

а) лöсялана календарнöй кадколастын Службалöн государственнöй ветеринарнöй контроль да дöзьöр нуöдöм кузя уджалан план вынсьöдöм (водзö – контроль да дöзьöр нуöдöм кузя уджалан план);

б) государственнöй власьт органъяссянь, меставывса асвеськöдлан органъяссянь, юридическöй кывкутысьяссянь да гражданасянь ветеринарнöй законодательство торкалöмъяс йылысь эскöдысь документъясöн да мукöд эскöданторйöн эскöдöм юöр Службаö воöм;

в) предписаниеöн урчитöм ветеринарнöй законодательство торкалöмъяс бырöдöм йылысь корöмъяс збыльмöдан кадколаст помасьöм.

11.2. Планöвöй прöверкасö нуöдöны Службаса юрнуöдысьöн вынсьöдöм дöзьöр да контроль нуöдан план подув вылын.

11.3. Прöверкаяс нуöдан быдвося план дасьтöмысь кывкутöны Службаса чина йöз, кодъяс кывкутöны прöверкаяс котыртöмысь да нуöдöмысь. Прöверкаяс котыртöмысь да нуöдöмысь Службаса чина йöзлысь правояссö да могъяссö урчитöны налöн чина регламентъяс, кутшöмъясöс вынсьöдiс урчитöм пöрадок серти Службаса юрнуöдысь.

11.4. Прöверкаяс нуöдан быдвося плансö лöсьöдö Службаса Пемöс прöдукциялöн безопасносьт бöрся госветнадзор, дöзьöр да лабораторнöй контроль нуöдан юкöн противоэпизоотическöй да котыртан мероприятиеяс кузя юкöнлысь вöзйöмъяс, а сiдзжö «Государственнöй контроль (дöзьöр) да муниципальнöй контроль нуöдiгöн юридическöй кывкутысьяслысь да асшöр уджалысьяслысь правояс дорйöм йылысь» Федеральнöй оланпаслысь корöмъяс тöд вылö босьтöмöн.

11.5. Прöверкаяс нуöдан быдвося планö прöверкаяссö пыртöны «Государственнöй контроль (дöзьöр) да муниципальнöй контроль нуöдiгöн юридическöй кывкутысьяслысь да асшöр уджалысьяслысь правояс дорйöм йылысь» Федеральнöй оланпаслöн 9 статьяса 8 юкöнын пасйöм подувъяс серти.

11.6. Прöверкаяс нуöдан быдвося планö пасйöны татшöм юöръяс:

а) юридическöй кывкутысьлöн ним, ас вылö уджалысьлöн ов, ним, вич, кодлысь уджсö кутасны прöверитны;

б) быд планöвöй прöверка нуöдöмлöн мог да подув;

в) быд планöвöй прöверка нуöдöмлöн кадпас да кадколастъяс;

г) Службалöн тыр ним.

Кор планöвöй прöверкасö нуöдöны öтлаын государственнöй контроль да (либö) муниципальнöй контроль мукöд органкöд, сэки пасйöны татшöм прöверкаын участвуйтысь быд органлысь нимсö.

Прöверкаяс нуöдан быдвося план баласö планöвöй прöверкаяс нуöдан волы мунысь волöн вöльгым тöлысь 1 лунöдз ыстöны урчитöм пöрадок серти прокуратура органъясö.

Прöверкаяс нуöдан быдвося плансö вынсьöдö Службаса юрнуöдысь да йöзöдöны Службалöн «Öтуввезлöн» официальнöй сайтын (http:www.vetrk.ru/).

11.7. Непланöвöй прöверкаяс нуöдöны Службаса юрнуöдысьлöн (сiйöс вежысьяслöн) решение серти, мый примитöны татшöм подувъяс серти:

а) государственнöй власьт органъяссянь, меставывса асвеськöдлан органъяссянь, юридическöй кывкутысьяссянь да гражданасянь ветеринарнöй законодательство торкалöмъяс йылысь эскöдысь документъясöн да мукöд эскöданторйöн эскöдöм юöр Службаö воöм;

б) ветеринарнöй законодательство эрдöдöм торкалöмъяс бырöдöм йылысь водзынджык сетöм предписаниеяс юридическöй кывкутысьöн, ас вылö уджалысьöн збыльмöдан кадколаст кольöм.

Непланöвöй прöверкасö дасьтöны «Государственнöй контроль (дöзьöр) да муниципальнöй контроль нуöдiгöн юридическöй кывкутысьяслысь да асшöр уджалысьяслысь правояс дорйöм йылысь» Федеральнöй оланпаслöн 10 статья серти.

11.8. Шыасьöм да шыöдчöм, мый серти он вермы индыны Службаö шыöдчысьöс, а сiдзжö шыасьöмъяс да шыöдчöмъяс, кöнi абуöсь тайö Административнöй регламентлöн 12.7 пунктын пасйöм фактъяс йылысь юöръяс, оз вермыны лоны непланöвöй прöверка нуöдöмлы подулöн.

11.9. Планöвöй либö непланöвöй прöверкаяс нуöдöм кежлö дасьтысигöн йöзöдöны сiйöс нуöдöм йылысь Службаса тшöктöд, мый кырымалöны Службаса юрнуöдысь либö сiйöс вежысьяс да эскöдöны Службаса печатьöн.

11.10. Тшöктöдын пасйöны:

а) Службалысь тыр ним;

б) прöверка нуöдны уполномочитöм чина мортлысь (йöзлысь), а сiдзжö прöверка нуöдны корöм экспертъяслысь, экспертнöй организацияясöс петкöдлысьяслысь овъяс, нимъяс, вичьяс, чинъяс;

в) юридическöй кывкутысьлысь ним либö ас вылö уджалысьлысь ов, ним, вич;

г) прöверкалысь медшöр могъяс, могъяс, предмет да кадколаст;

д) прöверка нуöдöмлысь правовöй подувъяс;

е) контроль кузя мероприятиеяс нуöдан кадколастъяс да лыддьöг, мый колö прöверка нуöдöмлысь медшöр могъяс да могъяс збыльмöдiгöн;

ж) тайö административнöй регламент;

з) юридическöй кывкутысьöн, ас вылö уджалысьöн сетöм документъяслöн лыддьöг, мый колö прöверка нуöдöмлысь медшöр могъяс да могъяс збыльмöдiгöн;

и) прöверка заводитчöмлöн да помалöмлöн кадпас.

11.11. Планöвöй прöверка нуöдöм йылысь Служба юöртö юридическöй кывкутысьöс, ас вылö уджалысьöс сiйöс нуöдöм заводитчытöдз куим уджалан лунысь оз сёрджык заказнöй пошта пыр сетöм либö мукöд сетанног йылысь уведомление мöдöдöмöн тшöктöдлысь копия.

Непланöвöй ветлан прöверка нуöдöм йылысь, «Государственнöй контроль (дöзьöр) да муниципальнöй контроль нуöдiгöн юридическöй кывкутысьяслысь да асшöр уджалысьяслысь правояс дорйöм йылысь» Федеральнöй оланпаслöн 10 статьялöн 2 юкöнса 2 пунктын пасйöм подула непланöвöй ветлан прöверка кындзи, Служба юöртö юридическöй кывкутысьöс, ас вылö уджалысьöс сiйöс нуöдöм заводитчытöдз кызь нёль часысь оз сёрджык любöй ногöн.

Кор юридическöй кывкутысьлöн, ас вылö уджалысьлöн уджöн вöчöма либö вöчсьö гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы, государстволöн безопасносьтлы лёктор, а сiдзжö артмисны либö вермасны артмыны вöр-васа да техногеннöй сяма виччысьтöм лоöмторъяс, сэки юридическöй кывкутысьлы, ас вылö уджалысьлы непланöвöй ветлан прöверка нуöдöмлöн заводитчöм йылысь уведомление оз ков.

Кор нуöдöны непланöвöй ветлан прöверка саморегулируемöй организацияö пырысьяслысь, сэки Служба юöртö саморегулируемöй организацияöс непланöвöй ветлан прöверка нуöдöм йылысь, медым сiйöс петкöдлысь вермис участвуйтны либö лоны непланöвöй ветлан прöверка нуöдiгöн.

12. Административнöй вöчöмторлöн бöртас:

а) дасьтöма Службалöн контроль да дöзьöр нуöдан план либö воöма государственнöй власьт органъяссянь, меставывса асвеськöдлан органъяссянь, юридическöй кывкутысьяссянь да гражданасянь ветеринарнöй законодательство торкалöмъяс йылысь эскöдысь документъясöн да мукöд эскöданторйöн эскöдöм юöр;

б) йöзöдöма прöверка нуöдöм йылысь тшöктöд;

в) юöртöма юридическöй кывкутысьöс, ас вылö уджалысьöс прöверка нуöдöм заводитöм йылысь.

13. Прöверка нуöдöм.

Планöвöй прöверкалöн предметнас лоö юридическöй кывкутысьöн, ас вылö уджалысьöн уджалiгöн ветеринарияын муниципальнöй правовöй актъясöн урчитöм быть корöмъясö да корöмъясö кутчысьöм, а сiдзжö ас вылö уджлöн торъя сикас заводитчöм йылысь юöртöмын юöръяслöн быть корöмъяслы лöсялöм.

Непланöвöй прöверкалöн предметнас лоö юридическöй кывкутысьöн, ас вылö уджалысьöн уджалiгöн ветеринарияын муниципальнöй правовöй актъясöн урчитöм быть корöмъясö да корöмъясö кутчысьöм, Службаса предписаниеяс збыльмöдöм, гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы лёктор вöчöм öлöдöм кузя, государстволöн безопасносьт могмöдöм кузя, вöр-васа да техногеннöй сяма виччысьтöм лоöмторъяс öлöдöм кузя, татшöм лёкторлысь колясъяс бырöдöм кузя мероприятиеяс нуöдöм.

13.1. Юридическöй фактöн, мый лоö прöверка заводитöмлöн подувнас, лоö прöверка нуöдöм йылысь Службаса тшöктöд.

Печатьöн эскöдöм тшöктöдлöн копиясö сетö Службаса чина морт юрнуöдысьлы либö юридическöй кывкутысьöн уполномочитöм мукöд чина мортлы либö ас вылö уджалысьлы (сiйöс петкöдлысьлы) служебнöй эскöданпас петкöдлöмöн.

13.2. Прöверкасö нуöдö Службаса чина морт (йöз), кодöс (кодъясöс) пасй-ма тшöктöдын.

13.3. Прöверкасö нуöдöны тшöктöдын пасйöм кадколастö.

13.4. Öти юридическöй кывкутысьлы либö ас вылö уджалысьлы планöвöй прöверка нуöдöны куим воын öтиысь оз тшöкыдджыка.

13.5. Россия Федерацияса законодательство серти ичöт да шöр предпринимательство субъектъяс лыдö пырысь юридическöй кывкутысьяслысь, ас вылö уджалысьяслысь непланöвöй ветлан прöверка Служба вермöны нуöдны гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы, государстволöн безопасносьтлы лёктор вöчны вермигöн, а сiдзжö вöр-васа да техногеннöй сяма виччысьтöм лоöмторъяс артмыны вермигöн либö гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы, государстволöн безопасносьтлы лёктор вöчигöн, а сiдзжö вöр-васа да техногеннöй сяма виччысьтöм лоöмторъяс артмигöн, татшöм юридическöй кывкутысьяслöн, ас вылö уджалысьяслöн уджалан ин серти прокуратура органкöд сöгласуйтöм бöрын.

13.6. Прöверкасö нуöдöны документарнöя да (либö) ветлан прöверка ногöн.

13.7. Административнöй вöчöмторлöн бöртас – прöверка нуöдöм.

14. Прöверкаса бöртасъяс оформитöм.

14.1. Нуöдöм прöверкалöн бöртасъяс серти чина морт дасьтö кык экземплярын ветеринарнöй законодательствоö юридическöй кывкутысьöн либö ас вылö уджалысьöн кутчысьöм прöверка акт (водзö – прöверка акт), кöнi пасйöны татшöм юöръяс:

а) прöверка актлысь дасьтан кадпас, кад да ин;

б) Службалысь тыр ним;

в) прöверка подулалан тшöктöдлысь кадпас да номер;

г) прöверка нуöдысь Службаса чина мортлысь (йöзлысь) ов, ним, вич, чин;

д) прöверитан юридическöй кывкутысьлысь ним либö ас вылö уджалысьлысь ов, ним да вич, а сiдзжö прöверка нуöдiгöн вöлöм юрнуöдысьлысь, мукöд чина мортлысь либö юридическöй кывкутысьöс уполномочитöм петкöдлысьлысь, ас вылö уджалысьöс уполномочитöм петкöдлысьлысь ов, ним, вич да чин;

е) прöверка нуöдöмлысь кадпас, кад, мунан кад да ин;

ж) прöверка бöртасъяс йылысь юöръяс, сы лыдын эрдöдöм торкалöмъяс йылысь, налöн сикас йылысь, йöз йылысь, кодъяс кутасны кывкутны тайö торкалöмъясысь;

з) прöверка нуöдiгöн вöлöм юрнуöдысьöс, мукöд чина мортöс либö юридическöй кывкутысьöс уполномочитöм петкöдлысьöс, ас вылö уджалысьöс уполномочитöм петкöдлысьöс прöверка актöн тöдмöдöм йылысь либö тöдмасьны öткажитчöм йылысь юöръяс, налöн кырымпасъяс либö кырымавны öткажитчöм, а сiдзжö нуöдöм прöверка йылысь гижöдтор прöверкаяслöн учёт журналö пыртöм йылысь либö татшöм гижöдтор юридическöй кывкутысьлöн, ас вылö уджалысьлöн пасйöм журнал абутöм вöсна пырттöм йылысь юöр;

и) прöверка нуöдысь чина мортлöн (йöзлöн) кырымпас.

14.2. Прöверка акт дорö индöны нуöдöм туялöмъяслöн (испытаниеяслöн) да экспертизаяслöн сёрнигижöдъяс (кывкöртöдъяс), быть корöмъяс торкöмъясысь кывкутысь юридическöй кывкутысьлöн, ас вылö уджалысьлöн, уджалысьяслöн чина йöзлöн гöгöрвоöдöмъяс, сетöм предписаниеяслöн копияяс да контроль кузя мероприятиеясса бöртасъяскöд йитчöм мукöд документ либö налöн копияяс.

14.3. Прöверка актын гижöны юридическöй кывкутысьöн либö ас вылö уджалысьöн ветеринарнöй законодательство торкалöм йылысь либö торкалöм абутöмлун йылысь.

14.4. Прöверка актсö оформитöны прöверка помасьöм бöрын кык экземплярын, öтисö содтöдъяслöн копияясöн сетöны веськöдлысьлы, мукöд чина мортлы либö юридическöй кывкутысьлöн уполномочитöм петкöдлысьлы, ас вылö уджалысьлöн уполномочитöм петкöдлысьлы прöверка актöн тöдмасьöм йылысь либö тöдмасьны öткажитчöм йылысь расписка серти. Кор веськöдлысьыс, мукöд чина мортыс либö юридическöй кывкутысьöс уполномочитöм петкöдлысьыс, ас вылö уджалысьöс уполномочитöм петкöдлысьыс абу, а сiдзжö кор прöверитан морт öткажитчö сетны прöверка актöн тöдмасьöм йылысь либö тöдмасьны öткажитчöм йылысь расписка, сэки актсö ыстöны заказнöй пошта пыр сетöм йылысь уведомлениеöн, мый сэсся пуктöны Службаса делöын видзан прöверка актлöн экземпляр дорö.

14.5. Кор прöверкаса акт дасьтiгöн колö нуöдöм туялöмъяслöн, испытаниеяслöн, торъя видлалöмъяслöн, экспертизаяслöн бöртасъяс серти кывкöртöд, сэки прöверка актсö дасьтöны контроль кузя мероприятие помасьöм бöрын куим уджалан лунысь оз дырджык да сетöны веськöдлысьлы, мукöд чина мортлы либö юридическöй кывкутысьлöн уполномочитöм петкöдлысьлы, ас вылö уджалысьöс уполномочитöм петкöдлысьлы расписка серти либö ыстöны заказнöй пошта пыр сетöм йылысь уведомлениеöн, мый сэсся пуктöны Службаса делöын видзан прöверка актлöн экземпляр дорö.

14.6. Административнöй вöчöмторлöн бöртас:

а) дасьтöма прöверка акт;

б) акт экземплярсö сетöма мортлы, кодлысь нуöдöма прöверкаыс либö ыстöма сылы пошта пыр.

15. Прöверка нуöдiгöн эрдöдöм торкалöмъяс серти мераяс примитöм.

15.1. Кор планöвöй либö непланöвöй прöверкаяс нуöдiгöн эрдöдöны юридическöй кывкутысьлысь, ас вылö уджалысьлысь ветеринарнöй законодательствоын торкалöмъяс, сэки Службаса чина йöз:

а) сетöны юридическöй кывкутысьлы, ас вылö уджалысьлы эрдöдöм торкалöмъяс бырöдöм йылысь предписаниеяс найöс бырöдан кадколастъяс пасйöмöн;

б) примитöны гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы, государстволöн безопасносьтлы эрдöдöм лёктор бырöдöм, öлöдöм, артмыны вермöм бöрся, вöр-васа да техногеннöй сяма виччысьтöм лоöмторъяс артмыны вермöм öлöдöм бöрся контроль серти мераяс, а сiдзжö эрдöдöм торкалöмъяс вöчысь йöзöс кывкутöм кузя мераяс.

15.2. Кор прöверка дырйи шуöма, мый юридическöй кывкутысьлöн, сылöн филиаллöн, петкöдланiнлöн, тэчасса юкöдлöн, ас вылö уджалысьлöн уджыс, наöн уджöдан зданиеясыс, сооружениеясыс, жыръясыс, оборудованиеыс, сы кодь объектъясыс, транспорт средствоясыс, сыöн вöчöм да вузалöм тöваръясыс (вöчöм уджъясыс, сетöм услугаясыс) вермасны веськыда вöчны лёктор гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы, государстволöн безопасносьтлы лёктор вöчны вермигöн, артмыны вöр-васа да техногеннöй сяма виччысьтöм лоöмторъяс либö вöчöма татшöм лёктор, Службаса чина йöз примитöны лёктор öлöдöм да лёктор бырöдöм кузя мераяс юридическöй кывкутысьлысь, сылöн филиаллысь, петкöдланiнлысь, тэчасса юкöдувлысь, ас вылö уджалысьлысь удж недыр кад вылö сувтöдöмöн Административнöй право торкалöмъяс йылысь Россия Федерацияса кодексöн урчитöм пöрадок серти, гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы лёктор вöчысь прöдукция босьтöмöн да юöртöны гражданалы, а сiдзжö мукöд юридическöй кывкутысьлы, ас вылö уджалысьлы любöй ногöн лёктор вöчны вермöм да сiйöс бырöдан ног йылысь юöр.

15.3. Ветеринарнöй законодательство торкалöмъяс бырöдöм йылысь предписание сетысь Службаса чина йöз предписаниеöн урчитöм кадколаст бöрын нуöдöны тайö административнöй регламентöн урчитöм пöрадок серти водзынджык эрдöдöм торкалöмъяс бырöдöм кузя прöверка.

15.4. Вöчöм торкалöм эрдöдiгöн предписание сетысь чина морт дасьтö ветеринарнöй законодательство торкалöмъяс бырöдöм эскöдысь документъяс сетöмöн акт.

15.5. Административнöй вöчöмторлöн бöртас:

а) примитöма прöверка нуöдiгöн эрдöдöм торкалöмъяс серти мераяс;

б) дасьтöма прöверка акт;

в) прöверка актлысь экземпляр сетöма мортлы, код серти вöчисны прöверка, либö ыстöма пошта пыр.

IV. Государственнöй мог сетöм бöрся видзöдан пöрадок да формаяс

16. Государственнöй мог сетан административнöй процедураясöн урчитöм вöчöмторъяслöн сьöрсьöн-бöрсьöн мунöмö кутчысьöм да чина йöзöн решениеяс примитöм бöрся быд лун видзöдö чина морт, кодi кывкутö государственнöй мог сетан удж котыртöмысь, тайö Административнöй регламентлысь положениеясö чина йöзöн кутчысьöм да збыльмöдöм бöрся прöверкаяс нуöдöмысь.

17. Государственнöй мог сетан удж котыртöмысь кывкутысь чина морт быд лун видзöдö чина йöзöн тайö административнöй регламентлöн положениеясö кутчысьöм да збыльмöдöм бöрся.

18. Государственнöй мог збыльмöдöмлöн тырвыйöлун да качество бöрся видзöдöмö пырö прöверкаяс нуöдöм, шыöдчысьяслысь право торкöмъяс эрдöдöм да бырöдöм, шыöдчысьяслöн чина йöзлöн решениеяс, вöчöмторъяс (вöчтöмторъяс) вылö норасьöмъяса шыöдчöмъяс видлалöм, решение примитöм да вочакывъяс дасьтöм.

19. Кор нуöдöм прöверкаяслöн бöртасъяс серти эрдöдöны шыöдчысьяслысь право торкалöмъяс, сэки кывкутöны чина йöз Россия Федерацияса законодательство серти.

20. Государственнöй мог збыльмöдöмлöн тырвыйöлун да качество бöрся прöверкаяс нуöдöны Службаса юрнуöдысьлöн торъя правовöй акт (тшöктöд) подув вылын.

21. Прöверкаяс вермöны лоны планöвöйöн (Службалöн уджалан во джынся либö вося планъяс подув вылын) да непланöвöйöн.

Планöвöй прöверкаяс нуöдöны воын öтиысь оз гежöдджыка. Прöверка дырйи вермöны видлавны став юалöмсö, мыйяс йитчöмаöсь государственнöй мог сетöмкöд (комплекснöй прöверкаяс), либö торъя юалöмъяс (тематическöй прöверкаяс). Прöверкасö сiдзжö вермöны нуöдны шыöдчысьлöн торъя шыöдчöм серти.

22. Государственнöй мог сетöмлöн тырвыйöлун да качество бöрся видзöдан прöверка нуöдöм могысь Службаса юрнуöдысь котыртö комиссия (тшöктöд йöзöдöмöн), кытчö пырöны Службаса государственнöй гражданскöй служащöйяс.

23. Комиссияса уджлöн бöртасъяссö оформитöны актöн прöверка помасьöмсянь 2 лунöн.

Актын пасйöны эрдöдöм тырмытöмторъяс да найöс бырöдöм кузя вöзйöмъяс.

Актсö кырымалö комиссияса веськöдлысь.

24. Службаса чина йöз асьныс кывкутöны тайö административнöй регламентлöн положениеяс збыльмöдöмысь, кадколастъясö кутчысьöмысь, государственнöй мог олöмö пöртiгöн вöчöмторъясысь (вöчтöмторъясысь) да примитöм решениеясысь.

V. Чина йöзлöн вöчöмтор (вöчтöмтор), а сiдзжö государственнöй мог збыльмöдiгöн примитöм решение обжалуйтан пöрадок

25. Юридическöй кывкутысьяслöн, ас вылö уджалысьяслöн либö найöс уполномочитöм петкöдлысьяслöн, кодъяслысь нуöдöны (нуöдiсны) прöверка, а сiдзжö государственнöй власьт органъяслöн, меставывса асвеськöдлан органъяслöн, юридическöй кывкутысьяслöн да ветеринарнöй законодательство торкалöмъяс йылысь юöр ыстысь гражданалöн (водзö – шыöдчысьяс) эм право ёрдöдз да ёрдын обжалуйтны государственнöй мог збыльмöдiгöн Службаса чина йöзлысь вöчöмтор (вöчтöмтор) да наöн примитöм решениеяс.

26. Государственнöй мог збыльмöдöм бöрся видзöдö Службаса юрнуöдысь.

Шыöдчысьяс вермöны обжалуйтны государственнöй мог збыльмöдiгöн Службаса чина йöзлысь вöчöмтор либö вöчтöмтор, а сiдзжö да наöн примитöм решениеяс веськöдлысьлы ас сёрни (приём) дырйи, 28-84-49 телефон пыр, а сiдзжö гижöда шыöдчöм, норасьöм (претензия) ыстöмöн.

Примитöны инпас серти: Сыктывкар, Бабушкин ул., 23 к., 514 каб.

27. Службаса юрнуöдысь, сiйöс вежысь примитöны шыöдчысьясöс ас сёрниöн.

Ас сёрни нуöдöны ас шыöдчигöн либö телефон пыр татшöм номеръяс серти: (8-8-212 – код) 28-84-49 (водзвежöс).

Шыöдчысьлы юöртöны примитан кадпас, кад, ин йылысь, Службаса приём нуöдысь чина мортлысь чин, ов, ним да вич.

28. Гижöда шыöдчигöн шыöдчысьлысь шыöдчöмсö (норасьöмсö) видлалöны татшöм шыöдчöм пасъян лунсянь 30 лунысь оз дырджык.

29. Службаса юрнуöдысьöн шыöдчöм (норасьöм) видлалан бöртасъяс серти примитöны шыöдчысьлысь корöмъяс збыльмöдöм йылысь либö норасьöм збыльмöдны öткажитöм йылысь решение.

Шыöдчöм (норасьöм) видлалан бöртасъясöн гижöда вочакыв ыстöны шыöдчысьöн пасйöм пошта инпас серти либö сетöны сылы мöд ног.

30. Гижöда шыöдчöмын (норасьöмын) кö абу пасйöма шыöдчöм ыстысь шыöдчысьлöн ов да пошта инпас, мый серти колö ыстыны вочакывсö, шыöдчöм вылö вочакывсö оз сетны.

31. Кор норасьöмын эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм, сэки Службаса юрнуöдысь вермö пасйöм юалöмъяс вылö вочакывсö не гижны да юöртö шыöдчысьлы, мый оз позь лёкланьö бергöдны право.

Кор норасьöмсö оз позь лыддьыны, сэки норасьöм вылö вочакывсö оз гижны да та йылысь юöртöны норасьöм ыстысь шыöдчысьлы гижöдöн, вермöны кö лыддьыны пошта инпас.

Кор шыöдчысьлöн норасьöмын эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи норасьöмын оз вайöдсьыны выль помкаяс либö лоöмторъяс, уполномочитöм чина морт вермö примитны öчереднöй шыöдчöмлöн подувтöм да шыöдчыськöд письмöасьöм дугöдöм йылысь решение. Тайö решение йылысь гижöдöн юöртöны шыöдчысьлы.

Кор норасьöмын пасйöм юалöм серти вочакыв сетiгöн колö юöртны государственнöй либö федеральнöй оланпасöн видзан гусятор, сэки шыöдчöм ыстысь шыöдчысьлы юöртöны, мый оз позь сетны вочакывсö пасйöм юöръяс йöзöдны позьтöм понда.

Кор норасьöмын пасйöм юалöмъяс серти эз позь сетны вочакыв да водзынджык помкаяссö бырöдiсны, сэки шыöдчысь вермö ыстыны Службаö шыöдчöмсö выль пöв.

32. Шыöдчысьяс вермöны юöртны налысь правояс да оланпаса тöждъяс торкалöмъяс, чина йöзлöн праволы паныд решениеяс, вöчöмторъяс либö вöчтöмторъяс, административнöй регламентлöн положениеяс торкалöмъяс, некорректнöй поведение либö служебнöй этика торкалöм йылысь административнöй регламентын пасйöм Службалöн телефон номеръяс либö электроннöй пошта пыр.

33. Шыöдчысь вермö обжалуйтны государственнöй мог олöмö пöртiгöн примитöм решениеяс, а сiдзжö Службаса чина йöзлысь уджсö да вöчтöмторсö Россия Федерацияса законодательствоöн индöм кадколастö ёрдса пöрадок серти.

Кор шыöдчысьлöн чайтöм серти государственнöй мог збыльмöдiгöн примитöм решениеяс, Службаса чина йöзлöн вöчöмторъяс (вöчтöмторъяс) торкöны сылысь правояс да оланпаса тöждъяс, шыöдчысь морт вермö шыöдчыны урчитöм пöрадок серти Коми Республикаса арбитражнöй ёрдö либö öтувъя юрисдикцияа ёрдö.

Шыöдчöмсö позьö сетны Коми Республикаса арбитражнöй ёрдö либö öтувъя юрисдикцияа ёрдö куим тöлысьöн лунсянь, кор ыштысь мортлы лоис тöдса сылысь правояс да оланпаса тöждъяс торкöм йылысь.

Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй

 мог сетан административнöй регламент дорö

1 №-а содтöд

Коми Республикаса ветеринарнöй дöзьöр служба

(167982, Сыктывкар, Бабушкин ул., 23 к., Коми Республика)

8 (8212) факс/тел 288-449, e-mail: vetrk@parma.ru

Öтуввез-сайтлöн инпас www.vetrk.ru

КР ветеринарнöй дöзьöр службаса юрнуöдысьлöн водзвежöс 28-84-49

Справкаяс да консультацияяс вылö телефон 28-84-49

Службалöн уджаланног:

Выльлун 9.00-сянь – 18.00-öдз

Воторник 9.00-сянь – 18.00-öдз

Середа 9.00-сянь – 18.00-öдз

Четверг 9.00-сянь – 18.00-öдз

Пекнича 9.00-сянь – 17.00-öдз

Быдлунъя кост 13.00-сянь – 14.00-öдз

Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй

 мог сетан административнöй регламент дорö

2 №-а содтöд

Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй

 мог сетöмлöн

БЛОК-СХЕМА

|  |
| --- |
| Прöверка нуöдöм дорö дасьтысьöм  |
|  |  |
| Службаса уджлысь контроль да дöзьöр кузя план дасьтöм  | Службаö государственнöй власьт органъяссянь, меставывса асвеськöдлан органъяссянь, юридическöй кывкутысьяссянь да гражданасянь ветеринарнöй законодательство торкалöмъяс йылысь эскöдысь документъясöн да мукöд эскöданторйöн эскöдöм юöр воöм |
|  |  |
| Прöверка нуöдöм йылысь тшöктöд йöзöдöм  |
|  |  |
| Юридическöй кывкутысьöс, ас вылö уджалысьöс прöверка заводитчöм йылысь юöртöм |
|  |  |
| Прöверка нуöдöм  |
|  |  |
| Прöверкалысь бöртасъяс оформитöм  |
|  |  |
| Прöверка акт дасьтöм  |
|  |  |
| Акт экземплярсö сетöма мортлы, код серти нуöдöма прöверкаыс либö ыстöма сылы пошта пыр |
|  |  |
| Прöверка нуöдiгöн эрдöдöм торкалöмъяс серти мераяс примитöм  |
|  |  |
| Юридическöй кывкутысьлы, ас вылö уджалысьлы эрдöдöм торкалöмъяс бырöдöм йылысь предписаниеяс найöс бырöдан кадколастъяс пасйöмöн сетöм | Гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы, государстволöн безопасносьтлы эрдöдöм лёктор бырöдöм, öлöдöм, артмыны вермöм бöрся, вöр-васа да техногеннöй сяма виччысьтöм лоöмторъяс артмыны вермöм öлöдöм бöрся контроль серти мераяс, а сiдзжö эрдöдöм торкалöмъяс вöчысь йöзöс кывкутöм кузя мераяс примитöм |
|  |
| Водзынджык эрдöдöм торкалöмъяс бырöдöм кузя прöверка нуöдöм |
|  |
| Прöверка акт дасьтöм  |
|  |
| Прöверка актлысь экземпляр мортлы, код серти вöчисны прöверка, сетöм либö пошта пыр ыстöм |

**Вудж. Коснырева Е.Г., 29691 пас**